《谒李太白祠》
宋代·李之仪

爱君独酌板桥句，想君不向稽山时。千载风流同一辙，孤坟数尺埋蒿藜。

文章误人岂当日，声名虽好终何为。譬之花卉自开落，又如时鸟啼高低。

行吟漫葬江鱼腹，鵩来空赋予何之。君不见吾腰耻为小儿折，或车或棹聊为期。

又不见嬴颠刘蹶不到耳，采花摘实相维持。春寒漠漠青山路，厚颜已觉归来迟。

一廛尚冀容此老，与君朽骨分东西。

作者简介：李之仪(1038～1117）北宋词人。字端叔，自号姑溪居士、姑溪老农。汉族，沧州无棣（庆云县）人。哲宗元祐初为枢密院编修官，通判原州。元祐末从苏轼于定州幕府，朝夕倡酬。元符中监内香药库，御史石豫参劾他曾为苏轼幕僚，不可以任京官，被停职。徽宗崇宁初提举河东常平。后因得罪权贵蔡京，除名编管太平州（今安徽当涂），后遇赦复官，晚年卜居当涂。著有《姑溪词》一卷、《姑溪居士前集》五十卷和《姑溪题跋》二卷。